Ušli smo na Poljud, pogledajte kako izgleda Hajdukov teren...

Poučeni lošim iskustvom iz prijašnjih godina, u Hajduku su odlučili ukloniti travnjak s Poljuda prije festivala Ultra Europe i premjestiti ga na pomoćni teren. Nogometaši će na seriju gostovanja

<p><strong>POGLEDAJTE VIDEO:</strong> Pripreme na Poljudu za festival</p><p>Dok naši prvoligaši bruse formu za početak nove sezone Hrvatski telekom Prve lige sljedeći vikend, u <strong>Hajdukovu</strong> domu vlada pravo nenogometno raspoloženje. Počele su, naime, pripreme za peti festival <strong>Ultra Europe</strong> kojemu će Poljud biti domaćin od 14. do 16. srpnja.</p><p><strong>POGLEDAJTE VIDEO:</strong></p><p>Za razliku od prva četiri izdanja toga festivala, ove je godine po prvi put dogovoreno da se travnjak makne prije postavljanja podloge za posjetitelje. Razlog tome negativna su iskustva iz prijašnjih godina kada je travnjak nakon višednevnog tulumarenja ostao u vrlo lošem stanju, ali i činjenica što ga sada mogu neoštećenog sačuvati. U klubu su se odlučili travu premjestiti na pomoćni teren.</p><p>Naravno da ništa od toga ne bi bilo da ranije nije došlo do dogovora između produkcije Ultre i Hajduka. Splićani će zbog preseljenja u Dugopolje i izmjenu travnjaka dobiti oko <strong>četiri milijuna kuna</strong>, a na ime sponzorstva i reklame na rukavu dresa na račun će im sjesti ne manje od <strong>milijun i pol kuna</strong> godišnje.</p><p>Hajduk je zbog Ultre unaprijed dogovorio preseljenje domaćinstva prve utakmice drugog pretkola Europske lige protiv <strong>Levskog</strong> iz Sofije na Stadion hrvatskih vitezova u Dugopolju, a i zamijenio je domaćinstvo sa zaprešićkim <strong>Interom</strong>. Dakle, "bilima" slijedi Levski u Dugopolju pa gostovanja kod <strong>Lokomotive</strong>, Levskog, Intera, eventualno treće pretkolo Europske lige, <strong>Cibalije</strong> i <strong>Dinama</strong>, a prva utakmica na Poljudu bit će eventualno treće pretkolo EL 27. srpnja ili 3. kolovoza ili ogled protiv <strong>Slaven Belupa</strong> 12. kolovoza.</p>